Document ID: 32015R0376

REGOLAMENT TA' IMPLIMENTAZZJONI TAL-KUNSILL (UE) 2015/376
tas-6 ta' Marzu 2015
li jimplimenta l-Artikolu 16(2) tar-Regolament (UE) Nru 204/2011 dwar miżuri restrittivi fid-dawl tas-sitwazzjoni fil-Libja
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidra r-Regolament tal-Kunsill (UE) Nru 204/2011 tat-2 ta' Marzu 2011 dwar miżuri restrittivi fid-dawl tas-sitwazzjoni fil-Libja (1), u b'mod partikolari l-Artikolu 16(2) tiegħu,
Billi:
(1)
Fit-2 ta' Marzu 2011, il-Kunsill adotta r-Regolament (UE) Nru 204/2011.
(2)
Wara s-sentenza tal-Qorti Ġenerali tal-24 ta' Settembru 2014 fil-Kawża T-348/13 (2), Kadhaf Al Dam v il-Kunsill, l-entrata li tikkonċerna Ahmed Mohammed Qadhaf Al-dam għandha titħassar mill-Anness III tar-Regolament (UE) Nru 204/2011. Barra minnhekk, l-entrata li tikkonċerna persuna oħra kif tinsab f'dak l-Anness għandha tiġi aġġornata.
(3)
L-Anness III għar-Regolament (UE) Nru 204/2011 għandu għalhekk jiġi emendat kif meħtieġ,
ADOTTA DAN IR-REGOLAMENT:
Artikolu 1
L-Anness III għar-Regolament (UE) Nru 204/2011 huwa b'dan emendat kif imniżżel fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-6 ta' Marzu 2015.

Labels: 18
5